TÖRVÉNYEINK TÖRTÉNETE AZ AUSZTRIAI HÁZ ALATT. 437 
A 129-ik ágazat , melyben a rendek a Rába vizének kitisztítása iránt 
az 1638: 13-ik, a Mura vizének áradásai elleni gátépités iránt pedig az 
1613 : 27-ik ágazatra vonatkoznak. 
A 131-ik ágazat, melyben a király kéretik , hogy gróf Thurzo György 
néhai nádor örököseinek vagy az atyjoknak bécsi házát adassa vissza, vagy 
annak árát fizettesse ki. 
A 133-ik ágazat , mely által Czobor Imrének folyamodására a nádor- 
nak meghagyatik , hogy nékie az 1630 : 46-ik cikknek tartalma szerint a 
nagyidai jószágok iránt birtoklóik ellen törvényt szolgáltasson. 
A 138-ik ágazat, mely gróf Széchy Dienesnek, mint Széchy Tamás 
volt gyámnokának , kötelességül teszi, hogy annak minden vagyonát szár- 
mazására és személyére vonatkozó okleveleivel és minden ingó jószágá- 
val együtt mindjárt országgyűlés után egy itélőmester előtt eskü alatt adja 
vissza; máskép ezek fölött egyik itélőmester országunk valamelyik rendes 
birájának parancsa mellett minden perorvoslatnak kizárásával igazságot 
szolgáltathasson. 
A 139-ik ágazat, melyben gróf Eszterházy Miklós volt nádornak örö- 
kösei az ország nála létezett okleveleinek megtörtént kiszolgáltatása felett 
megnyugtattatnak, és ugyanazon oklevelek az imént megkoronáztatott ki- 
rálynak biztosító levelével együtt az új nádornak átadatnak. 
A 140-ik ágazat, mely Kerekes Andrást a koronaőrzési pénzek fö- 
lötti számadásaira nézve minden további számadás terhétől feloldozza , és 
nékie az addiglan kapott 900 forinton túl jutalomdíjúl még 400 magyar 
forintot rendel. 
A 141-ik ágazat, mely a veszprémi, egerszegi és kiskomáromi határ- 
széli katonákat a veszprémi püspöknek ezen helységekbeni korcsmárolás 
és vámvétel jógábani háborgatásától , és a veszprémi káptalannak ugyan- 
azon birtokokbani jogai gyakorlásában akadályozásától kisebb hatalmas- 
kodásnak büntetése alatt eltiltja. 
A 142-ik ágazat, mely azokat, kik a török alatt létező határokból mar- 
hákat szabad hajduk vagy határszéli katonák által elhajtatnak, ha azon 
vármegyében, melyből az elhajtás történt, perbe nem fogattathatnának, 
a kisebb hatalmaskodási törvények mellett azon vármegyében, melyben 
laknak vagy birtoki jogokkal birnak, perbe fogatni, és magokra az álta- 
lok használt szabad hajdukra vagy katonákra nézve elmarasztaltatni 
rendeli. 
